ຂ່າວກິດຈະກຳຕ່າງໆ
ຫ້ອງການກະຊວງ ຍທຂ ຈັດກິດຈະກຳ ຕ້ອນຮັບກອງປະຊຸມໃຫຍ່ໜ່ວຍພັກ ຄັ້ງທີ IV
- Details
- Published on ຈັນ, 26 ສິງຫາ 2019 15:15
ຫ້ອງການກະຊວງໂຍທາທິການ ແລະ ຂົນສົ່ງ ຈັດກິດຈະກຳແຂ່ງຂັນກິລາມິດຕະພາບ 2 ປະເພດ ຄື ກິລາບານເຕະທີມຍິງ-ທີມຊາຍ ແລະ ກິລາດຶງເຊືອກປະສົມຍິງ 5 ຊາຍ 4 ເພື່ອສ້າງຂະບວນການຂໍ່ານັບຮັບຕ້ອນກອງປະຊຸມ ໃຫ່ຍ ຄັ້ງທີ lV ຂອງໜ່ວຍພັກທີ 1 ຫ້ອງການກະຊວງ ຍທຂ ພ້ອມທັງສ້າງໂອກາດສະເຫຼີມສະຫຼອງວັນສຳຄັນຕ່າງໆຂອງຊາດ ແລະ ໃຫ້ພະນັກງານສະມາຊິກພັກພາຍໃນໜ່ວຍພັກທີ 1 ໄດ້ຮັດແໜ້ນຄວາມສາມັກຄີຮັກແພງ ແລະ ແລກປ່ຽນບົດຮຽນທາງດ້ານວິຊາການໃຫ້ເຊິ່ງກັນ ແລະ ກັນ ຢ່າງເປັນຂະບວນຟົດຟື້ນ.
ກິດຈະກຳຄັ້ງນີ້ ໄດ້ມີຂຶ້ນ ເມື່ອວັນທີ 23 ສິງຫາ 2019 ຜ່ານມາ ທີ່ສະໜາມກິລາເຕະບານຫຍ້າທຽມ ສັບພະວິຊາ ເມືອງສີສັດຕະນາກ ນະຄອນຫຼວງວຽງຈັນ ໃຫ້ກຽດເຂົ້າຮ່ວມໂດຍສະຫາຍ ປອ ສັນຕິສຸກ ສີມມາລາວົງ ຄະນະປະຈຳພັກ, ຮອງລັດຖະມົນຕີກະຊວງໂຍທາທິການ ແລະ ຂົນສົ່ງ ແລະ ສະຫາຍ ວຽງສະຫັວດ ສີພັນດອນ ຄະນະພັກ, ຮອງລັດຖະມົນຕີກະຊວງໂຍທາທິການ ແລະ ຂົນສົ່ງ ມີບັນດາຫົວໜ້າ-ຮອງຫົວໜ້າຫ້ອງການ, ກົມການເງິນ ພ້ອມດ້ວຍບັນດາສະມາຊິກພັກ, ພະນັກງານທີ່ກ່ຽວຂ້ອງເຂົ້າຮ່ວມ 80 ຄົນ.
ການແຂ່ງຂັນລາຍການນີ້ ນອກຈາກຈະສ້າງຂະບວນການຕ້ອນຮັບກອງປະຊຸມດັ່ງກ່າວແລ້ວ ກໍຍັງເປັນການສ້າງຂະບວນການສະເຫຼີມສະຫຼອງວັນຍືດອຳນາດ 23 ສິງຫາ 2019 ຄົບຮອບ 44 ປີ (23 ສິງຫາ 1975 ຫາ 23 ສິງຫາ 2019) ແລະ ວັນປະກາດເອກະລາດ 12 ຕຸລາ 2019 ຄົບຮອບ 64 ປີ (12 ຕຸລາ 1955 ຫາ 12 ຕຸລາ 2019) ຜ່ານການແຂ່ງຂັນກິລາ 2 ປະເພດດັ່ງກ່າວ ຜົນປະກົດວ່າ: ກິລາເຕະບານທີມຊາຍ ທີມຫ້ອງການ ຍທຂ ຊະນະ ກົມການເງິນ ຍທຂ 4-3 ປະຕູ ແລະ ທີມຍິງ ທີມຫ້ອງການ ຍທຂ ຊະນະ ກົມການເງິນ ຍທຂ 1-0 ປະຕູ ສ່ວນກິລາດຶງເຊືອກ ທີມປະສົມຊາຍ 4 ຍີງ 5 ທີມກົມການເງິນ ຍທຂ ຊະນະ ຫ້ອງການ ຍທຂ ຂາດຮອຍ 2-0 ເກມ.
ຄັດຈາກໜັງສືພິມກິລາ
ການແຂ່ງຂັນກິລາບານແຕະ ແລະ ດຶງເຊືອກມິດຕະພາບ ລະຫວ່າງ ຊາວໜຸ່ມກະຊວງ ຍທຂ ແລະ ສູນກາງຊາວໜຸ່ມ ປປ ລາວ
- Details
- Published on ສຸກ, 20 ມັງກອນ 2017 09:02
ໃນວັນທີ 27 ຕຸລາ 2016 ທີ່ເດີນບານໂດລາ ບ້ານທາດຫຼວງ ຄະນະບໍລິຫານງານຊາວໜູ່ມ ກະຊວງ ໂຍທາທິການ ແລະ ຂົນສົ່ງ ແລະ ສູນກາງຊາວໜູ່ມປະຊາຊົນປະຕິວັດລາວ ໄດ້ຈັດການແຂ່ງຂັນກິລາບານແຕະ ແລະ ດຶງເຊືອກມິດຕະພາບ ເພື່ອຂໍ່ານັບຮັບຕ້ອນກອງປະຊຸມໃຫຍ່ຄັ້ທີ IV ຂອງອົງຄະນະພັກ ແລະ ໜ່ວຍພັກອ້ອມຂ້າງ ສູນກາງຊາວໜູ່ມປະຊາຊົນປະຕິວັດລາວ ທັງເປັນການຮັດແໜ້ນຄວາມສາມັກຄີ ຂອງສາມະຊິກຊາວໜຸ່ມ ລະຫວ່າງ ຊາວໜຸ່ມກະຊວງ ໂຍທາທິການ ແລະ ຂົນສົ່ງ ແລະ ສູນກາງຊາວໜູ່ມປະຊາຊົນປະຕິວັດລາວ.
ກົມນ້ຳປະປາ ແລະ ກົມຈັດຕັ້ງ-ພະນັກງານ ສ້າງຂະບວນການແຂ່ງຂັນກິລາມິດພາບ
- Details
- Published on ອັງຄານ, 06 ມິຖຸນາ 2017 03:19
ໃນວັນທີ່ 26 ພຶດສະພາ 2017 ທີ່ສະໜາມກິລາ ກຸດໄລ, ເມືອງ ສີໂຄດຕະບອງ, ນະຄອນຫຼວງວຽງຈັນ, ກົມນ້ຳປະປາ ແລະ ກົມຈັດຕັ້ງ-ພະນັກງານ ໄດ້ສ້າງຂະບວນການແຂ່ງຂັນກິລາມິດພາບຂື້ນ ເພື່ອຄຳນັບຮັບຕ້ອນກອງປະຊຸມດຳເນີນຊິວິດການເມືອງປັບປຸງປົວແປງທົ່ວອົງຄະນະພັກກະຊວງ ຍທຂ ແລະ ວັນປູກຕົ້ນໄມ້ແຫ່ງຊາດ ວັນທີ່ 1 ມີຖຸນາ 2017 ທີ່ຈະມາເຖິງນີ້ ແລະ ເພື່ອຮັດແໜ້ນຄວາມສາມັກຄີໃຫ້ ແໜ້ນແຝ້ນລະຫວ່າງ 2 ກົມ, ໂດຍເປັນກຽດເຂົ້າຮ່ວມການແຂ່ງຂັນກິລາມິດຕະພາບໃນຄັ້ງນີ້ ຂອງ ສະຫາຍ ລັນ ແສງອາພອນ ຄະນະປະຈຳພັກກະຊວງ, ຫົວໜ້າກົມຈັດຕັ້ງ-ພະນັກງານ; ສະຫາຍ ພົມມາ ແວວລາວັນ ເລຂາໜ່ວຍພັກຮາກຖານ, ຫົວຫນ້າກົມນ້ຳ ແລະ ພະນັກງານທັງ 2 ກົມເຂົ້າຮ່ວມ, ຊຶ່ງປະກອບ 2 ປະເພດກິລາຄື: ກິລາຕິບູນ ແລະ ກິລາບານເຕະ.
ຜົນການແຂ່ງຂັນຕີບູນຄູ່ການນຳ ແມ່ນກົມນ້ຳປະປາເປັນຜູ້ຊະນະ; ຄູ່ກຳມະບານ ແມ່ນໜ່ວຍກຳມະບານກົມຈັດຕັ້ງ-ພະນັກງານເປັນເປັນຜູ້ຊະນະ; ຄູ່ຊາວໜຸ່ມ ແມ່ນໜ່ວຍຊາວໜຸ່ມຮາກຖານກົມຈັດຕັ້ງ-ພະນັກງານເປັນຜູ້ຊະນະ ແລະ ຄູ່ໜ່ວຍສະຫະພັນແມ່ຍິງ ແມ່ນຕົວແທນຈາກໜ່ວຍແມ່ຍິງກົມຈັດຕັ້ງ-ພະນັກງານເປັນຜູ້ຊະນະ, ສ່ວນການແຂ່ງຂັນກິລາບານເຕະ ແມ່ນໜ່ວຍກຳມະບານຮາກຖານກົມນ້ຳປະປາເປັນຜູ້ຊະນະ 7 ຕໍ່ 3. ການແຂ່ງຂັນກິລາຂອງ 3 ອົງການຈັດຕັ້ງມະຊົນໃນຄັ້ງນີ້ແມ່ນເຕັມໄປດ້ວຍຄວາມເບີກບານມ່ວນຊື່ນ ແລະ ມີຄວາມໝາຍຄວາມສຳຄັນຢ່າງຍິງ ໃນການສ້າງຄວາມສາມັກຄີພາຍໃນກະຊວງ ໂຍທາທິການ ແລະ ຂົນສົ່ງ, ໂດຍສະເພາະແມ່ນພະນັກງານກົມນ້ຳປະປາ ແລະ ກົມຈັດຕັ້ງ-ພະນັກງານ ໄດ້ມີການແລກປ່ຽນບົດຮຽນເຊິງກັນ ແລະ ກັນ.
ການແຂ່ງຂັນກິລາເປຕັງ ທົ່ວປະເທດ ຊີງຂັນທ່ານປະທານສະພາແຫ່ງຊາດ ຄັ້ງທີ 7 ປະຈຳປີ 2016
- Details
- Published on ຈັນ, 31 ຕຸລາ 2016 08:57
ວັນທີ 29 ຕຸລາ ຜ່ານມາ ທີ່ສະໜາມກິລາເປຕັງແຫ່ງຊາດ (ວິທະຍາເຂດດົງໂດກ) ເມືອງໄຊທານີ ນະຄອນຫຼວງວຽງຈັນ ໄດ້ມີພິທີປິດການແຂ່ງຂັນກິລາເປຕັງ ລາຍການດັ່ງບກ່າວ ໂດຍໃຫ້ກຽດເຂົ້າຮ່ວມ ແລະ ມອບລາງວັນ ຂອງ ທ່ານ ຄຳສິງ ໄຊສົມແພງ ຮອງຫົວໜ້າຄະນະຮັບຜິດຊອບ ວຽກງານເຂດເລືອກຕັ້ງສະພາແຫ່ງຊາດ, ທ່ານ ສົມພູ ພົງສາ ຜູ້ຊ່ວຍລັດຖະມົນຕີ ກະຊວງສຶກສາທິການ ແລະ ກິລາ ທັງເປັນຮອງປະທານ ແລະ ເລຂາທິການ ຄະນະກຳມະການໂອແລມປິກແຫ່ງຊາດລາວ, ທ່ານ ແສງພອນ ພົນອາມາດ ຫົວໜ້າກົມກິລາລະດັບສູງ ແລະ ທ່ານ ຄຳຫຼ້າ ວິນໄລທອງ ປະທານສະຫະພັນ ກິລາເປຕັງແຫ່ງຊາດ ພ້ອມດ້ວຍທ່ານ ຮັກສາການຫົວໜ້າຫ້ອງການ ກະຊວງໂຍທາທິການ ແລະ ຂົນສົ່ງ (ຍທຂ), ຕາງໜ້າບໍລິສັດ ເບຍລາວ ຈຳກັດ ແລະ ບັນດາແຂກຖືກເຊີນ, ຄະນະນຳແຕ່ລະແຂວງ, ອົງການ ແຕະຫຼອດຮອດບັນດາສະໂມສອນອ້ອມຂ້າງສູນກາງເຂົ້າຮ່ວມ.
ໃນພິທີດັ່ງກ່າວ ກໍ່ໄດ້ມີການແຂ່ງຂັນຄູ່ຊີງຊະນະເລີດ ປະເພດທີມຄູ່ຍິງ, ທີມຄູ່ຊາຍ ແລະ ທີມ ຄູ່ວີໄອພີ ຮຸ່ນອາຍຸ 50 ປີຂຶ້ນໄປ ໃນນີ້ ກອງເຊຍໃຫ້ຄວາມສົນໃຈຮ່ວມຊົມ ແລະ ເຊຍຢ່າງຄືກຄັກຈາກປະເພດທີມຄູ່ຍິງ ເປັນການພົບກັນລະຫວ່າງ ທີມສາວນັກໂຍນລູກເຫຼັກກະຊວງ ປກສ ພົບກັບ ສາວພາກໃຕ້ ແຂວງຈຳປາສັກ ຜ່ານການແຂ່ງຂັນປາກົດວ່າ: ສາວນັກໂຍນລູກເຫຼັກຈາກດິນແດນວັດພູ ຈຳປາສັກ ອາໃສປະສົບການ ແລະ ຄວາມສາມາດສະເພາະຕົວ ຊ່ວຍກັນແກ້ເກມ ພ້ອມເຂັ່ນຟອມເກັ່ງໄລ່ເອົາຊະນະໄປແບບສຸດມັນ 13-7 ຄະແນນ ຄວ້າແຊ໋ມ ແລະ ຫຼຽນຄຳໄປຄອງ ສ່ວນ ປກສ ໄດ້ພຽງຫຼຽນເງິນ ແລະ ຫຼຽນທອງຕົກເປັນຂອງກະຊວງພາຍໃນ ຂະນະທີ່ປະເພດທີມຄູ່ຊາຍ ທີ 1 ສະໂມສອນຈຸດສຸມປ່າໜາມ, ທີ 2 ສະໂມສອນ ນໍ້າດື່ມໂອລານ ແລະ ທີ 3 ສະໂມສອນດອນຝ້າຍ; ປະເພດດ່ຽວຊາຍ ທີ 1 ກະຊວງຍທຂ, ທີ 2 ແຂວງວຽງຈັນ ແລະ ທີ 3 ປກສ; ປະເພດດ່ຽວຍິງ ທີ 1 ປກສ, ທີ 2 ແຂວງຈຳປາສັກ ແລະ ທີ 3 ນະຄອນຫຼວງວຽງຈັນ; ຮຸ່ນອາວຸໂສ ທີ 1 ສະໂມສອນໂຮງງານລືຊາໄຊ, ທີ 2 ແຂວງສະຫວັນນະເຂດ ແລະ ທີ 3 ສະໂມສອນຕາດຖໍ້າເສືອ.
ການແຂ່ງຂັນຄັ້ງນີ້ ດຳເນີນເປັນເວລາ 3 ວັນ ລະຫວ່າງວັນທີ 27-29 ຕຸລາ 2016 ໂດຍມີ 14 ແຂວງ, 6 ອົງການ ແລະ ບັນດາສະໂມສອນເຂົ້າຮ່ວມ ເຊິ່ງມີການຊີງໄຊກັນທັງໝົດ 5 ລາຍການ ຄື: ປະເພດທີມຄູ່ຍິງ-ຊາຍ, ດ່ຽວຍິງ-ຊາຍ ແລະ ທີມຄູ່ ວີໄອພີ ອາຍຸ 50 ປີຂຶ້ນໄປ ໂດຍກຳນົດຫ້າມ ບໍ່ໃຫ້ນັກກິລາທີມຊາດ ເຂົ້າຮ່ວມແຂ່ງຂັນ ເນື່ອງຈາກເປັນການເປີດໂອກາດ ໃຫ້ນັກກິລາຮຸ່ນໃໝ່ ສາມາດສະແດງຄວາມສາມາດຂອງຕົນ ເພື່ອພັດທະນາກ້າວສູ່ລະດັບຊາດ ສຳລັບທີມຄູ່ຍິງ ປະກອບມີ 14 ທີມ, ທີມຄູ່ຊາຍ 30 ທີມ, ສ່ວນດ່ຽວຍິງ ມີ 12 ຄົນ, ດ່ຽວຊາຍ ມີ 30 ຄົນ ແລະ ທີມຄູ່ ວີໄອພີ ອາຍຸ 50 ປີຂຶ້ນໄປ ມີ 16 ທີມ ແຕ່ລະຮຸ່ນແຂ່ງຂັນເສຍ 2 ເທື່ອຄັດອອກ ແລະ ຜູ້ຊະນະຜ່ານເຂົ້າໄປຫຼິ້ນໃນຮອບຕໍ່.
More Articles...
- ຍທຂ ອອກແຮງງານເພື່ອຂໍ່ານັບຮັບຕ້ອນ ກອງປະຊຸມສຸດຍອດອາຊຽນ ຄັ້ງທີ 28 ແລະ 29 ທີ່ ສປປ ລາວ ເປັນເຈົ້າພາບ.
- ຊາວໜຸ່ມກະຊວງ ໂຍທາທິການ ແລະຂົນສົ່ງ ເຂົ້າຢ້ຽມຊົມ ຫໍພິພິທະພັນ ກະຊວງ ປກຊ ແລະ ປກສ
- ການຝຶກຊ້ອມການສວນສະໜາມສະເຫຼີມສະຫຼອງສອງວັນປະວັນສາດ ປີ 2015 ຂອງກ້ອນກຳລັງສວນສະໜາມຂອງກະຊວງ ໂຍທາທິການ ແລະ ຂົນສົ່ງ, ວັນທີ 14 ພະຈິກ 2015.
- ການຝຶກຊ້ອມການສວນສະໜາມສະເຫຼີມສະຫຼອງສອງວັນປະວັນສາດ ປີ 2015 ຂອງກ້ອນກຳລັງສວນສະໜາມຂອງກະຊວງ ໂຍທາທິການ ແລະ ຂົນສົ່ງ, ວັນທີ 7 ພະຈິກ 2015.